als_Latn dik_Latn sag_Latn
Lëvizja Socialiste për Integrim mblodhi Komitetin Drejtues Kombëtar.
Kreu i kësaj partie, Ilir Meta, në fjalën e tij u shpreh i keqardhur që “nuk ka pasur asnjë avancim në kuadër të dialogut politik”.
“LSI-ja ka bërë dhe do të bëjë më të mirën për dialog dhe për zgjedhje të lira e të ndershme. Kolicioni PS-LSI, që fitoi bindshëm para 4 vitesh në kushte të vështira, e ka më të lehtë për të fituar në kushte më normale. Ndaj, nuk duhet parë si çështje force kjo situatë. Duhet parë si çështje tolerance dhe largpamësie”, tha Meta.
“Ne nuk jemi me këtë apo me atë. Ne nuk jemi për të thënë kush ka të drejtë. Nuk duhet bërë luftë se kush është më pro Europës apo Amerikës, por duhet tolerancë. Ai që është më tolerant, është më shqiptar”, shtoi kreu i Kuvendit dhe LSI-së.
Meta tha se “kryeministri Edi Rama e ka detyrim kushtetues që të garantojë zgjedhje të lira e të ndershme, pasi ai është kryeministri i të gjithë shqiptarëve”.
Kryetari i Kuvendit, Ilir Meta kujtoi dorëheqjen e tij si kryeministër në vitin 2001, për t’i hapur rrugë Fatos Nanos që të merrte këtë post, duke sqaruar se gjithçka bëhej për shkak se e majta nuk mund të merrte Presidentin pavarësisht se kishte votat.
“Më vjen keq të kujtoj se më tha dikush ti thua se unë jap mandatin se ti nuk je kryeministër. Është një analist shumë i njohur dhe kritik edhe ndaj meje, edhe realisht dhe shpërthyes.
I thashë: E mban mend pse kam dhënë dorëheqjen nga kryeministër pas zgjedhjeve të vitit 2011? Ja, tha, kishe ato sherret me Nanon. Po, për çfarë e kishim sherrin? Sherri ishte ky: në ato zgjedhje mazhoranca mori 3-4 mandate më shumë se ç’duhej për zgjedhjen e Presidentit.
Nano në të drejtën e tij donte që të bëhej president. Ne kishim një rezolutë të Parlamentit Evropian që njohu legjitimitetin e mazhorancës qeverisëse, por nuk e njohu legjitimitetin për të zgjedhur presidentin. Nuk u shkel as ligji dhe as Kodi Zgjedhor, thjesht u bë një manovër në raundin e dytë në Dushk, prandaj ngeli Dushku edhe sot e kësaj dite. Të na falin qytetarët e Dushkut.
I thashë Nanos se do ta zgjidhim siç kërkon BE. Kështu që i thashë bëhu kryeministër. President nuk bëhesh dot. Kemi bërë një faull dhe për këtë duhet të paguajmë gjobën”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn